احني , الباب , ~, , شعر , عراقي
احني الباب
سواديني على حبهه وماانام الليل
ام عيون سوده وكلبي سابيته
اذا من نده اشفاهه يلوح وجه الكاع
اخبطه ويه التراب ايصير جكليته
هزهه الشوك امس دكت عليه الباب
ويدك بيباني جفهه سنين تانيته
احني الباب ناذر تالي حته الباب
عفته وباب كلبي من اجت حنيته
فتحت الباب بس من كثر مافرحان
صم جكليت عمري عليهه طشيته
كعدنه ابسكته بس فاضحنه صوت البوس
وشفه ابحلك شفه الليل كضيه
خلكي الجان نايم صار حفنه سنين
على صوت المباوس كاعد الكيته
لعبت ابخدهه طوبه ابكثر مامشتاك
جمر نيران شوكي ابخدهه طفيته
وسمع خدهه يحجي او ويه نفسه يكول
هل مجنون هذا اشجابنه البيته
ومن راحت كمت من حلكي مدري اشطاح
شفته ولن حلكهه ابحلكي ناسيته